b'\n_START_ARTICLE_\nCimet\n_START_PARAGRAPH_\nCimet je jedna od najstarijih mirodija, a potje\xc4\x8de s Istoka. Najve\xc4\x87i dobavlja\xc4\x8d cimeta je Indonezija. Razlikujemo cejlonski cimet i kasija cimet, koji potje\xc4\x8de s Burme._NEWLINE_Cejlonski cimet koji se prodaje u obliku \xc5\xa1tapi\xc4\x87a ima nje\xc5\xbeniju i pikantniju aromu, a koristi se za oplemenjivanje kompota, slatkih jela, variva, vru\xc4\x87ih napitaka._NEWLINE_Kasija cimet je ne\xc5\xa1to o\xc5\xa1trijeg okusa, lagano pecka jezik, vi\xc5\xa1e se upotrebljava za posebna jela i umake i njega naj\xc4\x8de\xc5\xa1\xc4\x87e nalazimo u mljevenom obliku.\n_START_SECTION_\nZdravlje\n_START_PARAGRAPH_\nIstra\xc5\xbeivanje je pokazalo, kako cimet smanjuje sr\xc4\x8dana oboljenja i dijabetes za 23 posto. Provedena studija prona\xc5\xa1la je antioksidativna svojstva u cimetu, koja poma\xc5\xbeu protiv nastanka dijabetesa. Potvr\xc4\x91eno je, da cimet poma\xc5\xbee: kod upala i infekcija, suzbija \xc5\xa1irenje leukemije i limfoma, ubla\xc5\xbeava probavne smetnje, regulira koli\xc4\x8dinu \xc5\xa1e\xc4\x87era u krvi, poma\xc5\xbee u mr\xc5\xa1avljenju, ubla\xc5\xbeava reumatske bolove, pobolj\xc5\xa1ava aktivnost mozga, smanjuje koli\xc4\x8dinu lo\xc5\xa1eg kolesterola, uklanja gljivi\xc4\x8dne infekcije i ubla\xc5\xbeava menstrualne tegobe. Cimet sadr\xc5\xbei visoke razine antioksidansa i fenola, koji poma\xc5\xbeu kod lije\xc4\x8denja infekcija _NEWLINE_Cimet je prirodni konzervans pa kada se dodaje hrani usporava rast i razvoj bakterija. Veliki je izvor mangana, vlakana, \xc5\xbeeljeza i kalcija._NEWLINE_Utvr\xc4\x91eno je, da mje\xc5\xa1avina meda i cimeta lije\xc4\x8di mnoge bolesti. Ta kombinacija se koristila kao lijek ve\xc4\x87 stolje\xc4\x87ima.  Med i cimet imaju ljekovita svojstva, koja, ako se pomije\xc5\xa1aju, daju lijek izvanredne mo\xc4\x87i, mirisa i okusa.'